# 有关元宵节花灯古诗词

来源：网络 作者：梦醉花间 更新时间：2024-09-11

*元宵节到了，愿你一切的烦恼都“宵”去，一切的厄运都“宵”去，一切的折磨都“宵”去，一切的苦难都“宵”去，生活自在又“宵”遥。本篇文章是为您整理的《有关元宵节花灯古诗词》，供大家阅读。　　>【篇一：春日田园杂兴五首】　　【作者：陈希声】　　田...*

元宵节到了，愿你一切的烦恼都“宵”去，一切的厄运都“宵”去，一切的折磨都“宵”去，一切的苦难都“宵”去，生活自在又“宵”遥。本篇文章是为您整理的《有关元宵节花灯古诗词》，供大家阅读。

　　>【篇一：春日田园杂兴五首】

　　【作者：陈希声】

　　田园与在早春时，眼缬生红喜一眉。

　　门巷日高人扫雪，池塘烟涨水流澌。

　　杯柈新岁叹同社，灯火元宵闹古祠。

　　野老告余春事及，夜来小雨过前坡。

　　>【篇二：湖居杂兴八首】

　　【作者：白珽】

　　脉脉吹香屋角梅，背风移烛小帘开。

　　凤城几日元宵近，一片箫声水上来。

　　>【篇三：元夕】

　　【作者：万俟绍之】

　　小小茅居傍野桥，青灯一点度元宵。

　　新诗多在景中得，宿酒都从睡里消。

　　绕舍菜滋春后雨，过门船趁晚来潮。

　　休嫌不住繁华境，最喜亲朋近可邀。

　　>【篇四：正月二十四夜，朱师古少卿招饮小楼看灯】

　　【作者：杨万里】

　　光射琉璃贯水精，玉虹垂地照天明。

　　风流谁似朱夫子，解放元宵过後灯。

　　>【篇五：夜过杨州】

　　【作者：杨万里】

　　新晴残冻未全销，月恋冰河雪恋桥。

　　两岸红灯成白昼，杨州腊月看元宵。

　　>【篇六：上元十三夜】

　　【作者：刘英】

　　近喜元宵雪更晴，千门翠竹结高棚。

　　珠帘半卷将团月，玉指初调未合笙。

　　新放华灯连九陌，旧传金钥启重城。

　　少年结伴嬉游去，遮莫鸡声下五更。

　　>【篇七：立春帖子•皇后阁】

　　【作者：周必大】

　　新年佳节喜相重，屈指元宵五日中。

　　雪柳巧装金胜绿，灯球斜映玉钗红。

　　>【篇八：夔州元宵和曾端伯韵】

　　【作者：郭印】

　　绮陌家家不下帘，花光世界总成莲。

　　村歌社舞欢乎处，都道今年胜去年。

　　>【篇一】

元宵词

　　【作者：黄彦辉】

　　琥珀盏中云母钟，琉璃光射水晶宫。

　　风随兰麝香千里，人在莲花影万重。

　　>【篇十：观灯】

　　【作者：朱纯】

　　春色满侯家，金莲夜吐花。

　　香膏融绛液，细烬落金沙。

　　闪闪明珠箔，荧荧映碧纱。

　　烟凝微作晕，焰暖欲成霞。

　　绾结流苏重，缤纷宝带斜。

　　人看隘珠翠，月出让光华。

　　遍列雕阑护，高张绣幄遮。

　　休言非敕送，吟对亦堪夸

　　>【篇十一：中秋长干曲】

　　【作者：周天球】

　　花灯百队走儿童，尽道仙娥降月中。

　　纵是霓裳看不见，白毫光里度香风。

　　>【篇十二：金陵元夕】

　　【作者：郑之文】

　　朱楼隐轸薄层霄，渌水萦堤荡画桥。

　　十里香风吹紫陌，一年明月始今宵。

　　今宵无处无萧鼓，佳丽名都较得数。

　　美酒留连拚十千，少年欢笑唯三五。

　　三五年时二八游，个侬无赖逐风流。

　　香轮宝勒纷填巷，翠烛红灯拥上楼。

　　楼前九陌连三市，中有侯家通戚里。

　　千蝶春星舞袖翻，九枝夜閤歌钟起。

　　歌舞唯应此夕陈，鱼龙百戏竞争新。

　　银花绛树开千丈，佛火神灯照百轮。

　　花灯在处如人好，半醉筵前看鲍老。

　　何客灯前到肯迟，何人花下归能早。

　　花下灯前出画裾，衣香一路暗氤氲。

　　不知南陌人如月，且道东门女似云。

　　云移月堕欢难歇，虬水丁冬霜渐咽。

　　郎心尚逐紫骝嘶，妾意先憎乌柏舌。

　　归去烧灯总不眠，含情脉脉定相牵。

　　余宵冷焰留红烛，明日芳尘拾翠钿。

本文档由站牛网zhann.net收集整理，更多优质范文文档请移步zhann.net站内查找